Rahva Raamat

Rahva Raamat on raamatute jae- ja hulgimüügiga tegelev kaubandusettevõte ja raamatukaupluste kett, millel on 14 kauplust ja üks restoran ning kaks kohvikut üheksas Eesti linnas ning e-pood. Ettevõte on saanud nime Tallinnas Pärnu mnt 10 tegutsenud kaupluse Rahva Raamat järgi, millele pandi see nimi 1962. aastal (varem oli poe nimi Raamatukauplus nr 1). Kuna samas kohas on raamatupoed tegutsenud juba 1912. aastast, mil avati Gustav Pihlakase raamatu- ja kantseleitarvete kauplus, arvestab praegune Rahva Raamat AS oma vanust samuti 1912. aastast. Erastamise käigus, 6. mail 1997 müüs Erastamisagentuur AS KV Gruppiga sõlmitud ostu-müügilepinguga 49% seni riikliku aktsiaseltsina toiminud Rahva Raamatu aktsiatest ja ülejäänud 51% aktsiatest erastati 2001. aasta veebruaris. Ekspress Grupi kontserni suuromanik Hans H. Luik ostis Rahva Raamatu 2004. aasta oktoobris. Kauplused kuulusid Ekspress Grupile 2010. aastani, mil need müüdi 33 miljoni krooniga OÜ-le Raamatumaja, mille omanikud olid poe tegevjuhid Viljar Ots, Gertti Kogermann ja ICE Credit Groupi juhatuse esimees, endine Ekspress Grupi õigusnõunik Ülar Maapalu. 2017. aastal alustas tegevust Rahva Raamatu Kirjastus. 2017. aasta detsembris avas Rahva Raamat Rocca al Mare Kaubanduskeskuse I korrusel oma esimese kingipoe, mille interjööri autor on sisearhitekt Mari Koger. 2024. aastal avati ka Kristiine keskuses kingipoe kontseptsiooniga kauplus Rahva Raamat SISU. 2019. aasta alguses avas uksed Rahva Raamatu esimene restoran ja pood Telliskivi Kvartalis I-hoones. 2020. aasta mais sai Telliskivi Rahva Raamatu kohvikust ja poest restoran Literaat[viide?]. 2022. aasta märtsis võitis Viru Keskuse Rahva Raamatu pood Londoni raamatumessi välja antava maailma parima raamatupoe auhinna International Excellence Award. Lisaks oma jaekauplustele teenindatakse Eesti suuremaid jaekette: Selver, Prisma, Kaubamaja, Rimi, Maxima, Coop Eesti ning ka enamikku Eesti raamatukogusid ja raamatukauplusi. BaltCap teatas 2022. aasta oktoobris, et ostab pärast konkurentsiameti luba Rahva Raamatu. Alates 2022. aastast jagab Rahva Raamat välja iga-aastast kirjandusauhinda Aasta Raamat. Rahva Raamatu blogist saab lugeda viimaseid kirjandusuudiseid. Rahva Raamatu podcast kajastab saatejuht Eia Uusi juhtimisel arutelusid inimestega kirjandusmaailmast ja raamatutest. Raamatupood ja kohvik Literaat Viru Keskuses Raamatupood ja restoran Literaat Telliskivi Kvartalis Kingipood Rocca al Mare keskuses SISU pood Kristiine Keskuses Raamatupood Mustika keskuses Vanalinna Rahva Raamat ja kohvik Literaat aadressil Pärnu mnt 10 Raamatupood Tasku Keskuses Raamatupood Port Artur 2 keskuses Raamatupood Kagukeskuses Raamatupood Centrumi Keskuses Raamatupood Ferrumi Kaubanduskeskuses Raamatupood Põhjakeskuses Raamatupood Pargi Keskuses Raamatupood Astri keskuses Rahva Raamat on Eestis tegutsenud juba 1912. aastast. Tänaseks on Rahva Raamatul kaksteist poodi kaheksas linnas, kuid kunagi sai kõik alguse ühe mehe kavatsusest oma kirjastuse raamatute ja kontoritarvetega äri ajada. 1912 – valmis Suur-Karja ja Jaani tänava vahelisel krundil kuulsa Soome arhitekti Eliel Saarineni projekti järgi Tallinna Vastastikuse Krediitühisuse maja. Tegu oli ühe oma aja silmapaistvaima hoonega Tallinnas. Seal avas 1912 uksed ka Gustav Pihlakase raamatu- ja kantseleitarvete kauplus. 1920. aastatel tuli Gustav Pihlakase äri asemele kirjastusühisus "Rahvaülikool". 1935 – ajaleht Vaba Maa märkis, et suurimad raamatukauplused Tallinnas on "Rahvaülikooli", "Päevalehe" ja Keisermanni kauplused. 1938 – samas hoones asus kogunisti kolm raamatukauplust: peale OÜ "Rahvaülikooli" olid seal ka Tallinna Eesti Kirjastusühisuse ja kirjastuse OÜ "Kultuurikoondis" kauplused. 1940 – natsionaliseeriti kirjastused ühes neile kuuluvate raamatukauplustega ning anti üle Riiklikule Kirjastuskeskusele. 1962 – Raamatukaupluse nr 1 nimeks sai Rahva Raamat. 1990. aastate algus – Pärnu maanteel asuv Rahva Raamat erastati. 2003 – Rahva Raamatu sulgemise vastu koguti 12 000 allkirja, korraldati miiting ja luuleõhtu. 2004 – Rahva Raamatu ostis Ekspress Grupp, kes müüs selle kuus aastat hiljem oma toonasele tegevjuhtkonnale. 2004 – Viru Keskuses avas uksed 800-ruutmeetrise müügipinnaga Rahva Raamatu esinduskauplus, mis laienes 2008. aastal poole võrra ja 2014. aastal veel 200 ruutmeetri võrra. 2005 – alustas tööd Rahva Raamatu e-pood. 2006 – avati Rahva Raamatu kauplus Viljandis. 2008 – avati Rahva Raamatu kauplus Tartus ning Tallinnas Rocca al Mare kaubanduskeskuses ja Ülemiste Citys. 2009 – avati Rahva Raamatu kauplus Pärnus. 2010 – avati Rahva Raamatu kauplus Kuressaares. 2012 – Rahva Raamat tähistas sajandat sünnipäeva. 2013 – avati Rahva Raamatu kauplus Tallinnas Mustika keskuses. 2014 – avati Rahva Raamatu Narva kauplus. 2015 – avati Rahva Raamatu kauplus Rakveres. See oli kümnes Rahva Raamatu kauplus, kauplustes oli siis kokku kümme kilomeetrit raamaturiiuleid. 2015 – võeti kasutusele Rahva Raamatu äpp. 2016 – Rahva Raamatu Viru Keskuse kauplus valiti Londoni raamatumessil maailma nelja parima raamatupoe sekka. See tunnistati ka Eesti aasta kaubandusteoks. 2016 – Rahva Raamatu e-pood tunnistati kõige kasutajasõbralikumaks e-poeks. 2017 – alustas tegevust Rahva Raamatu Kirjastus. 2017 – detsembris avati Rahva Raamatu Kingipood Rocca al Mare Kaubanduskeskuses. 2018 – Kantar Emor uuris Eesti elanike rahulolu kaupluste ja teenindusasutustega. Enamnimetatud poodide seas pakkusid kõige positiivsemaid emotsioone just raamatupoed ning kõrgeima hinde sai Rahva Raamat. 2018 – Rahva Raamatu e-pood tunnistati kõige kasutajasõbralikumaks e-poeks hobide kategoorias. 2018 – Kantar Emori uuringus Eesti elanike arvamuses kultuuri- ja haridusvaldkonna brändide kohta selgus, et Tartu Ülikooli ja Eesti Televisiooni kõrval hinnati kolmandana Rahva Raamatut. 2019 – Rahva Raamat avas oma esimese restorani ja poe Telliskivi Kvartalis. 2019 – Rahva Raamatu e-pood võitis kõige kasutajasõbralikuma e-poe auhinna hobide kategoorias. 2019 – avati uuendatud Vanalinna Rahva Raamat; Eesti vanimas raamatupoes on nüüd ka stiilne kohvik. 2019 – avati Rahva Raamatu Jõhvi kauplus. 2020 – Rahva Raamatu Vanalinna kauplus, mis oli hiljuti läbinud uuenduskuuri, valiti Londoni raamatumessil maailma kolme parima raamatupoe sekka. 2020 – Rahva Raamatu Telliskivi Kvartali restoranist ja poest sai restoran Literaat, kust leiab endiselt ka raamatupoe. 2021 – suvel nägi ilmavalgust Rahva Raamatu uus veebileht. 2021 – võeti kasutusele uuendatud Rahva Raamatu äpp. 2021 – aasta lõpus Eesti suurim raamatupood ehk Viru Keskuse Rahva Raamat. 2022 – Rahva Raamatu Viru Keskuse pood, mis oli hiljuti läbinud uuenduskuuri, valiti Londoni raamatumessil maailma parimaks raamatupoeks. 2022 – Rahva Raamatu e-pood võitis Äripäeva E-kaubanduse UX-konverentsil kategoorias sport, raamatud ja mängud tiitli „Kõige kasutajasõbralikum e-pood 2022“. 2022 – Rahva Raamat tuli esimesena Eestis turule audioraamatute äpiga, kus saab ühe kuutasu eest piiramatult kuulata sadu teoseid, mille on sisse lugenud nii erinevad näitlejad kui autorid ise. 2023 – Rahva Raamatu e-pood võitis Äripäeva E-kaubanduse UX-konverentsil Grand Prix’ auhinna „Kõige kasutajasõbralikum e-pood 2023“ ning kategoorias raamatud, sport ja mängud auhinna „Kõige kasutajasõbralikum e-pood 2023". 2023 – avati Rahva Raamatu kaplus Võrus. 2024 – Rahva Raamatu e-pood võitis Eesti E-kaubanduse Liidu konkursil parima e-poe tiitli hobide kategoorias. 2024 – Rahva Raamat SISU avatakse Kristiine Keskuses. The London Book Fair International Excellence Awards 2022: Winners Revealed "BaltCap ostab Rahva Raamatu". majandus.postimees.ee. 18. oktoober 2022. Vaadatud 18.10.2022. "Aasta Raamat | Rahva Raamat". rahvaraamat.ee. Vaadatud 10. oktoobril 2024. "Rahva Raamatu e-pood". "Kantar Emor: Mõnusaim tunne jääb raamatupoest". "Kes võitis Baltikumi e-kaubanduse auhinna 2018?". "Tartu ülikool on uuringu järgi Eesti kõige mainekam kõrgkool". 29. mai 2018. "Kes võitis Baltikumi e-kaubanduse auhinna 2019?". 11. aprill 2019. Rahva Raamatu koduleht "Ekspress Grupp müüb Rahva Raamatu" ERR, 10. veebruar 2010 Ilmar Palli "Rahva Raamat muinsuskaitse alla!" Maaleht, 16. detsember 2012